recursal/SuperWikiNEXT-32B huggingface dataset:
**বিবাহিত মহিলাদের সম্পত্তি আইন ১৮৮২** (৪৫ এবং ৪৬ ভিসিটি. সি.৭৫) যুক্তরাজ্যের পার্লামেন্টের একটি আইন যা বিবাহিত মহিলাদের সম্পত্তির অধিকার সম্পর্কিত ইংরেজ আইনকে উল্লেখযোগ্যভাবে পরিবর্তন করে, যা অন্যান্য বিষয় ছাড়াও বিবাহিত মহিলাদের সম্পত্তিতে নিজস্ব মালিকানা ও নিয়ন্ত্রণের অধিকার প্রতিষ্ঠার অনুমতি দেয়।

আইনটি ইংল্যান্ড (এবং ওয়েলস) এবং আয়ারল্যান্ডে প্রযোজ্য, কিন্তু স্কটল্যান্ডে গৃহীত হয়নি। বিবাহিত নারী সম্পত্তি আইন অন্যান্য ব্রিটিশ অঞ্চলে অনুরূপ আইনের জন্য একটি মডেল ছিল। উদাহরণস্বরূপ, ভিক্টোরিয়া ১৮৮৪ সালের আইন, ১৮৮৯ সালের নিউ সাউথ ওয়েলস এবং বাকি অস্ট্রেলীয় উপনিবেশগুলি ১৮৯০ এবং ১৮৯৭ এর মধ্যে অনুরূপ আইন পাস করে।

ইংরেজ নারীদের সম্পত্তির অধিকার
------------------------------

ইংরেজ আইন স্ত্রীর ভূমিকাকে একজন নারীর আশ্রয় বলে সংজ্ঞায়িত করে, স্বামীর প্রতি তার অধীনতার উপর জোর দেয় এবং তাকে "তার স্বামী, তার ব্যারন বা প্রভুর সুরক্ষা ও প্রভাবের অধীনে রাখে"। বিবাহের পর, স্বামী এবং স্ত্রী আইনের অধীনে এক ব্যক্তি হয়েছিলেন, কারণ স্ত্রীর সম্পত্তি তার স্বামীর কাছে সমর্পণ করা হয়েছিল এবং তার আইনি পরিচয় বিদ্যমান ছিল না।বিবাহের সময় স্ত্রীর দ্বারা অর্জিত কোন ব্যক্তিগত সম্পত্তি, যদি না নির্দিষ্ট করা হয় যে এটি তার নিজের আলাদা ব্যবহারের জন্য, স্বয়ংক্রিয়ভাবে তার স্বামীর কাছে চলে যায়। উদাহরণস্বরূপ, যদি একজন নারী লেখকের বিয়ের আগে কপিরাইট থাকে, তাহলে কপিরাইট স্বামীর কাছে চলে যায়। অধিকন্তু, একজন বিবাহিত মহিলা তার স্বামীর অনুমতি ছাড়া উইলের খসড়া তৈরি করতে বা কোন সম্পত্তি নিষ্পত্তি করতে অক্ষম ছিলেন।

মহিলারা প্রায়শই তাদের উত্তরাধিকার সূত্রে সীমাবদ্ধ ছিল। যখন ভাইদের সাথে মহিলারা কখনও কখনও উত্তরাধিকারসূত্রে প্রাপ্ত ব্যক্তিগত সম্পত্তির মধ্যে সীমাবদ্ধ ছিল, যার মধ্যে ছিল পোশাক, গহনা, গৃহস্থালির আসবাবপত্র, খাদ্য এবং সমস্ত চলমান সামগ্রী, তখন পুরুষদের প্রকৃত সম্পত্তি (জমি) পাওয়ার সম্ভাবনা বেশি ছিল। এমন কোন ক্ষেত্রে যেখানে কোন উইল পাওয়া যায়নি, জ্যেষ্ঠাধিকারে ইংরেজ আইন স্বয়ংক্রিয়ভাবে সবচেয়ে বড় ছেলেকে সমস্ত বাস্তব সম্পত্তির অধিকার দিয়েছে, এবং কন্যা শুধুমাত্র একজন পুরুষ উত্তরাধিকারীর অনুপস্থিতিতে প্রকৃত সম্পত্তি পেয়েছে। ১৯২৫ সালের সম্পত্তি আইনে ইংল্যান্ডের প্রকৃত সম্পত্তির প্রাচীন আইনকে সরলীকরণ এবং আপডেট না করা পর্যন্ত ব্রিটেনের বিধিবদ্ধ বইগুলিতে অন্তর্নিহিত জ্যেষ্ঠাধিকারের আইনটি রয়ে গেছে। 

যেসব বাবারা তাদের মেয়েদের দুর্ভাগ্যজনক পরিস্থিতি সম্পর্কে সচেতন, তারা প্রায়ই যৌতুক প্রদান করতেন অথবা বিবাহ পূর্ব চুক্তিতে হাত খরচের অর্থের জন্য কাজ করতেন, যে সম্পত্তি তার স্বামীর নিয়ন্ত্রণের অধীন নয়, তার একক এবং পৃথক ব্যবহারের জন্য যে সম্পত্তি ছিল আয় তার থেকে আলাদা।

তথ্যসূত্র
---------

1. ↑  s. 26 of the Act
2. ↑  Anne Laurence, *Women in England, 1500–1760: A Social History* (New York: St. Martin's, 1994).
***অ্যা নিউ ডে ইন ওল্ড সানা***  ২০০৫ সালে ইয়েমেনে তৈরি একটি  রোমান্টিক নাট্য চলচ্চিত্র , যা ইয়েমেনি চলচ্চিত্র ইতিহাসের প্রথম চলচ্চিত্র । এটি ব্রিটিশ নাট্যকার এবং ইয়েমেন পূর্বপুরুষ পরিচালক বাদের বেন হিরসি পরিচালনা করেছেন  এবং আহমেদ আবদালী এই চলচ্চিত্রের প্রযোজনা করেন । এই পুরো চলচ্চিত্রটি ইয়েমেনের রাজধানী সানাতে দৃশ্যধারন করা হয় । চলচ্চিত্রটি মুক্তি পায় ২০০৫ সালে এবং কান ফিল্ম ফেস্টিভালে দেখানো প্রথম ইয়েমেনি চলচ্চিত্র ছিল এটি । ইয়েমেনি প্রথম চলচ্চিত্র হিসাবে সারাবিশ্বে এটি ব্যাপক আলোচনায় আসে । সারা বিশ্বে এই চলচ্চিত্রকে ইয়েমেনিদের জাগরণের চিহ্ন হিসাবে দেখতে শুরু করে । বিভিন্ন দেশের গুরুত্ব পূর্ণ পত্রিকা এবং সংবাদ মাধ্যমে অনেক গুরুত্তের সাথে এটি প্রচার করা হয় ।

নতুন এই চলচ্চিত্রের মাধ্যমের ইয়েমেন থেকে *প্রথম ইয়েমেনি চলচ্চিত্র* হিসেবে প্রকাশ হয়েছিল । এর মাধ্যমেই ইয়েমেনি চলচ্চিত্রের যাত্রা শুরু হয় ।
অ্যা নিউ ডে ইন ওল্ড সানা ছিল একটি স্বল্প দৈর্ঘ্যের চলচ্চিত্র । চলচ্চিত্রের চলমান সময় ছিল প্রায় ৮৬ মিনিট, এবং চলচ্চিত্রটি একই সাথে  ইংরেজি এবং আরবি (ইংরেজি সাবটাইটেল সহ) সংস্করণ মুক্তি পায়। 

কান ছাড়াও, কায়রো আন্তর্জাতিক চলচ্চিত্র উত্সবে ছবিটি দেখানো হয়েছিল । কায়রোতেও আলোচনার শীর্ষে থাকে অ্যা নিউ ডে ইন ওল্ড সানা চলচ্চিত্রটি । কায়রোতে তার প্রদর্শনী শেষে, হরিসী সংস্কৃতির মিশরীয় মন্ত্রণালয়ের ১০০,০০০ পাউন্ডের একটি পুরস্কার পায় এই প্রথম ইয়েমেনি চলচ্চিত্র ।

চলচ্চিত্রটির পরিবেশক ছিল ফ্লেক্স ফিল্মস এন্টারটেনমেন্ট লিমিটেড এবং প্রযোজনা করেছিলেন আহমেদ আবদালি ।

কাহিনী সংক্ষেপ
--------------

ছবিটি মূল চরিত্র ফ্রেডেরিকোর নামের একজনের দৃষ্টিতে দেখানো হয়েছে, যিনি পেশায় একজন ইতালিয় ফটোগ্রাফার হিসাবে চলচ্চিত্রে অভিনয় করেছেন । যেখানে তারিক (ফেডেরিকোর বন্ধু তারেক)  এর বিলকিসের সাথে বিবাহের জন্য নির্ধারিত হয় কোন সময়ে । বিলকিস ছিলেন একজন ধনী বিচারকের কন্যা এবং সুন্দরী । যাইহোক, এক রাতে শহরের বাইরে  যখন ফেডেরিকো ঘুরতে বের হন । তখন ফেডেরিকো বিলকিস নামের একজন সুন্দরী মহিলাকে দেখেন এবং তখনই প্রথম দেখায় তাকে ভালো লাগে এবং তার সাথে প্রেমে জড়িয়ে পড়েন । এভাবেই চলচ্চিত্রের মূল কাহিনী এগোতে থাকে । এদিকে তারিক ফেডেরিকোর বন্ধু হওয়ায় এক ধরনের জটিলতা সৃষ্টি হয় । কারণ তারকের সাথে বিলকিসের বিবাহ ঠিক করা ছিল । চলচ্চিত্রটি ডিজনির একটি শর্ট নেয়ার মাধ্যমে শেষ হয় । যদিও হিরসি নিজেই শর্টটি পরিচালনা করেন ।

তথ্যসূত্র
---------

1. ↑  "New Day in Old Sana'a, A"। *www.arabfilm.com*। Arab Film Distribution। ২০০৩-০৯-২৯। ২৫ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-১১-১২।
2. ↑  Young, Deborah (ডিসেম্বর ২৬, ২০০৫)। "Review: 'A New Day in Old Sana'a'"। সংগ্রহের তারিখ জুন ৪, ২০১৭।
3. ↑  "Finland's "Mother of Mine" steals show at Cairo film festival"। *english.people.com.cn*। People's Daily। ২০০৫-১২-১০। সংগ্রহের তারিখ ২০০৬-১১-১২।
4. ↑  Young, Deborah (২০০৫-১২-২৫)। "A New Day in Old Sana'a"। *www.variety.com*। Reeds Elsevier Inc। সংগ্রহের তারিখ ২০০৭-০১-১১।
5. ↑  Chartrand, Harvey (২০০৬-০৯-২৯)। "Bader Ben Hirsi: Magic Realism in Old Sana'a"। *www.greencine.com*। GreenCine LLC। ৩০ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-১২-১২।
**নূর হামাদা** (১৮৮৭ সাল থেকে ১৮৯৮ সালের মধ্যে জন্ম, ১৯৬২ সালে মারা যান) ছিলেন একজন লেবাননের কবি ও নারীবাদী। তিনি আরব অঞ্চলে নারীবাদের কারণ এবং লিঙ্গ সমতার জন্য প্রচেষ্টা চালানোর অন্যতম প্রধান ব্যক্তিত্ব।

জীবনী
-----

### জীবনের প্রথমার্ধ

হামাদার জন্ম লেবাননের মাউন্ট চৌফ জেলায় অবস্থিত বাকলাইন গ্রামে। তার জন্ম তারিখ সম্পর্কে নিশ্চিত না হলেও, বিভিন্ন সূত্র বিশ্বাস করে যে তিনি ১৮৮৭ সাল থেকে ১৮৯৮ সালের মধ্যে ৩ জানুয়ারি জন্মগ্রহণ করেছিলেন। তিনি ড্রুজ বিশ্বাসের অন্তর্গত, এবং তার পরিবারের অনেক ধর্মীয় দ্রুজ নেতা রয়েছে। তিনি ছিলেন "শেখ মুহাম্মদ বিন কাসেম বিন হুসাইন" এর কন্যা। তিনি তার পিতার দ্বারা গৃহ বিদ্যালয়ে পঠন-পাঠন করেন এবং তারপর বৈরুতে পড়াশোনা করেছিলেন, তবে তিনি আমেরিকান বৈরুত বিশ্ববিদ্যালয় বা সেন্ট জোসেফ বিশ্ববিদ্যালয়ে (ইউএসজে) পড়াশোনা করেছেন কিনা তা সম্পর্কে অনিশ্চিতা রয়েছে। তিনি আরবি, ফরাসি, ইংরেজি ও তুর্কি সহ অনেক ভাষায় সাবলীল ছিলেন।

হামাদের দুই ভাই - বোন ছিল, একটি ছোট ভাই এবং একটি বড়। তিনি তার ছোট ভাইয়ের সাথে আরবি কবিতা ও আরবি ভাষার প্রতি তার ভালবাসা ভাগ করেছেন। তার বড় ভাই, শেখ হুসাইন হামাদা, তিনি ছিলেন পারিবারিক ঐতিহ্য অনুসরণ করে শেখ আকল আল তায়েফা।

### বিয়ে ও সন্তান

যদিও নূর হামাদার স্বামী, সাই বে-আল-নামান হামাদা সম্পর্কে সীমিত তথ্য জানা থাকলেও, তারা দাম্পত্য জীবনে নিঃসন্তান ছিলেন এবং তিনি ১৯৩২ সালে বিধবা হয়েছিলেন। তার স্বামী সিরিয়ার সামরিক বাহিনীতে কাজ করতেন, যার অর্থ তিনি সামরিক পেনশন পেতেন।

### ১৯৩০ সাল ও ১৯৩২ সালের পূর্ব মহিলা কংগ্রেসে অংশগ্রহণ

হামদা সেই সময়ের অন্যতম বিশিষ্ট নারীবাদী নেতা ছিলেন, তিনি ১৯২০-এর দশকের শেষের দিকে লেবাননে প্রথম মহিলা সংগঠন প্রতিষ্ঠা করেছিলেন, যার তিনি সভাপতি ও সচিবও ছিলেন।

আরব মহিলা কংগ্রেসের সংগঠনে হামদা অপরিহার্য ছিলেন, যেখানে তিনি ব্যক্তিগতভাবে মিশরের একজন বিখ্যাত নারীবাদী মাদাম হুদা শারাউইকে একটি চিঠি লিখেছিলেন, যেখানে তিনি তাকে উৎসাহিত করেছিলেন সহকর্মী নারীবাদীদের এই ধরনের কংগ্রেসে অংশ নিতে। সমস্ত আরব দেশ থেকে মহিলাদের আমন্ত্রণ জানানো হয়েছিল, এবং ভারতীয় মহিলাদের একটি প্রতিনিধিদল তাদেরও অন্তর্ভুক্ত করার অনুরোধ করে বৈরুতে আসার পরে, প্রথম আরব মহিলাদের কংগ্রেসের কিছুক্ষণ পরে অনুষ্ঠিত হয়েছিল। যখন তিনি ইস্টার্ন উইমেন কংগ্রেসের জন্য ব্যবস্থা নিচ্ছিলেন, উক্ত ব্যবস্থার জন্য তাকে সিরিয়ার সরকারের কাছ থেকে পারমিট প্রয়োজনীয় ছিল হত, যা তাকে দিতে অস্বীকার করা হয়। সুতরাং, পরিবর্তে, তিনি লীগ অফ নেশনসকে লিখেছিলেন, যার তিনি একজন সদস্য ছিলেন। তিনি পূর্বাঞ্চলীয় মহিলাদের ক্রিয়াকলাপের প্রতিবেদন পর্যবেক্ষণ ও প্রকাশের জন্য সরকারের অনুমতি পেতে এবং তাদের নিজেদের ও সোসাইটি অফ দ্য ইউনিটি অফ দ্য উইমেন -এর প্রতিনিধি পাঠানোর জন্য অনুরোধ করেছিলেন।

তথ্যসূত্র
---------

1. 1 2 3  DuBois, E. & Emrani, H. (2008). A Speech by Nour Hamada: Tehran, 1932. *Journal of Middle East Women's Studies,* *4*(1), 107-124. doi:10.2979/mew.2008.4.1.107
**আইলিন থিওডোরা উইলিয়ামস** (আইলিন; ১৯২৪-২০১৫) ছিলেন একজন কৃষ্ণাঙ্গ কানাডীয় সক্রিয়কর্মী এবং কানাডীয় নারী নিগ্রো অ্যাসোসিয়েশনের প্রতিষ্ঠাতা সদস্য।

প্রারম্ভিক জীবন
---------------

ফ্রান্সিস লুইস গোলিঞ্জার এবং উইলিয়াম বার্ট্রাম গোলিঞ্জারের কন্যা **থিওডোরা উইলিয়ামস আইলিন গোলিঞ্জার** টরেন্টোতে জন্মগ্রহণ করেছিলেন। তিনি ডিউক অফ ইয়র্ক পাবলিক স্কুল ও নর্দান মাধ্যমিক বিদ্যালয়ের লেখাপড়া করেছিলেন।

তিনি টরন্টোর প্রথম ব্যাপটিস্ট চার্চে যোগ দিয়েছিলেন এবং কিশোরী বয়সে প্রায়শই ইউনিভার্সাল নিগ্রো ইমপ্রুভমেন্ট অ্যাসোসিয়েশন (ইউএনআইএ) হলে বিভিন্ন অনুষ্ঠানে অংশ নিতেন।

তিনি ২০১৫ সালের ৩১ আগস্টে মিসিসাগায় মৃত্যুবরণ করেছেন।

সম্মাননা
--------

আইলিন উইলিয়ামস হলেন শ্রীমতি ডাউনা ই জোন্স-সিমন্ডস, ড. জেন অগস্টাইন এবং ডেনিস ও'নিল গ্রিন প্রণীত "সুশিক্ষিত ১০০ কৃষ্ণাঙ্গ কানাডীয় নারী - ২০১৬ এর প্রথম সংস্করণ" বইতে অন্তর্ভুক্ত মরণোত্তর সম্মাননাপ্রাপ্ত নয়জন নারীর মধ্যে একজন।

তথ্যসূত্র
---------

1. 1 2  "Aileen Williams's Obituary on Toronto Star"। *Toronto Star*। সংগ্রহের তারিখ ১ ফেব্রুয়ারি ২০১৮।
2. ↑  Wharton-Zaretsky, Marcia (Spring–Summer ২০০০)। "Foremothers of Black Women's Community Organizing in Toronto": 61–71।
3. ↑  Hill, Lawrence (১৯৯৬)। *Women of Vision: The Story of the Canadian Negro Women's Association, 1951-1976* (ইংরেজি ভাষায়)। Dundurn। পৃষ্ঠা 24। আইএসবিএন 9781895642186। সংগ্রহের তারিখ ১ ফেব্রুয়ারি ২০১৮।
4. ↑  O'Neil Green, Dr. Denise। "Honouring Black Canadian Women"। *The Institutional Diversity Blog*। সংগ্রহের তারিখ ২ ফেব্রুয়ারি ২০২০।

বহিঃসংযোগ
---------

* অন্টারিও ব্ল্যাক হিস্ট্রি সোসাইটি
ইলেক্ট্রন মাইক্রোগ্রাফ দ্বারা স্ক্যান করা *Actinomyces israelii*
 **অ্যাকটিনোমাইসিটিস** ব্যাকটেরিয়ার অ্যাক্টিনোমাইসেটিয়া শ্রেণীর একটি প্রজাতি। তারা সবাই গ্রাম-পজিটিভ। অ্যাক্টিনোমাইসেস প্রজাতিগুলি ফ্যাকাল্টিভলি অ্যানেরোবিক এবং তারা অ্যানেরোবিক অবস্থার অধীনে সবচেয়ে ভাল বৃদ্ধি পায়। 

এক প্রকার ব্যাক্টেরিয়া। ছত্রাকের সাথে এদের দারুণ মিল বিদ্যমান। তবে ব্যাক্টেরিয়া হবার কারণে এরা প্রাক-কেন্দ্রিক কোষ। এরা ছত্রাকের মত হাইফা গঠন করে, কিন্তু এদের হাইফার প্রস্থ ছত্রাকের থেকে কম। বেশির ভাগ অ্যাকটিনোমাইসিটিস মাটিতে পাওয়া যায়। এদের সবথেকে গুরুত্ব পূর্ণ বৈশিষ্ট হল অ্যাকটিনোমাইসিটিস জাতীয় ব্যাক্টেরিয়া বিভিন্ন ধরনের অ্যান্টিবায়োটিক গঠন করে। স্ট্রেপ্টোমাইসিস (*Streptomyces*), নোকার্ডিয়া (*Nocardia*)ইত্যাদি অ্যাকটিনোমাইসিটিসের উদাহরণ।

তথ্যসূত্র
---------

1. ↑  Bowden, Geroge [sic] H. W. (১৯৯৬), Baron, Samuel, সম্পাদক, "Actinomyces, Propionibacterium propionicus, and Streptomyces", *Medical Microbiology* (4th সংস্করণ), University of Texas Medical Branch at Galveston, আইএসবিএন 978-0-9631172-1-2, পিএমআইডি 21413327, সংগ্রহের তারিখ ২০২০-০৬-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**হোমাইরা কাদেরী** (দারি: حمیرا قادری‎ ; জন্ম ১৯৮০) একজন আফগান লেখক, কর্মী ও শিক্ষাবিদ।

তিনি রাশিয়ার দখলদারিত্বের সময় আফগানিস্তানের কাবুলে জন্মগ্রহণ করেছিলেন একজন শিল্পী মা ও একজন উচ্চ বিদ্যালয়ের শিক্ষক পিতার কন্যা হিসাবে। তার শৈশব প্রথমে সোভিয়েতদের কাছ থেকে আশ্রয় নিয়ে এবং তারপর সোভিয়েত প্রত্যাহারের পর গৃহযুদ্ধের মধ্যে কেটেছে। যখন তালিবানরা হেরাত জয় করে, তখন বিদ্যালয়ে যাওয়া নিষিদ্ধ করা হয় এবং তিনি তার বাড়িতে আটকে পড়ে। কিশোর বয়সে, তিনি মেয়ে ও মহিলাদের বিরুদ্ধে তালেবানদের কঠোর হুকুম প্রতিহত করার অসংখ্য উপায় খুঁজে পেয়েছিলেন। প্রথম শুরু থেকেই, তিনি আফগান নারীদের অধিকার ও আইনের শাসনের পক্ষে একজন স্পষ্টভাষী আইনজীবী হয়েছিলেন, আফগানিস্তানের রাষ্ট্রপতি আশরাফ ঘানির কাছ থেকে ব্যতিক্রমী সাহসিকতার জন্য মালালাই পদক পেয়েছিলেন।

তার ১৩ বছর বয়সে, যখন তালেবানরা দেশের নিয়ন্ত্রণ নেয় এবং মেয়েদের স্কুল বন্ধ হয়ে যায়, তখন সে গোপনে মেয়ে ও ছেলেদের গৃহ-বিদ্যালয় শুরু করেন। তালেবানের অধীনে একজন মহিলার প্রথম ছোটগল্প প্রকাশের পর তারা তার জীবনে মারার হুমকি দেয়। তাকে বিদ্যালয় থেকে বের করে দেওয়া হয়েছিল এবং বলা হয়েছিল যে সে আর ফিরে আসতে পারবে না।

তিনি ইরানে আশ্রয় নেন। সাত বছর ধরে, ইরানে অধ্যয়নরত অবস্থায়, তিনি ইরানে বসবাসরত আফগান লেখকদের জন্য প্রতিষ্ঠিত দ্য আফগান আর্টিস্টস অ্যান্ড কালচারাল ইন্সট্রাক্টর সোসাইটির পরিচালক হিসেবে দায়িত্ব পালন করেন। তার তিনটি গল্প ২০০৩ সালে হেরাতে "জিরে গনবদেহ কাবুদ" পত্রিকায় প্রকাশিত হয়েছিল। তিনি সেই বছর আফগানিস্তানে লেখা প্রকাশিত একমাত্র আফগান নারী লেখিকা ছিলেন। তিনি ২০০৩ সালে তার ছোট গল্প, 'বাজ বারান আগর মিবরিদ'- এর জন্য ইরানের সাদেঘ হেদায়াত পুরস্কার পেয়েছিলেন। এটি ছিল ইরানে কোনো আফগানকে দেওয়া প্রথম পুরস্কার।

তিনি ইরানে এই সাংস্কৃতিক প্রচেষ্টার পাশাপাশি তার পড়াশোনাও চালিয়ে যান। তিনি ২০০৫ সালে শহীদ বেহেশতি বিশ্ববিদ্যালয় (তেহরান) থেকে ফারসি সাহিত্যে স্নাতক ডিগ্রি অর্জন করেন। তিনি ২০০৭ সালে আলমে তাবাতাবাই বিশ্ববিদ্যালয় (ইরান) থেকে সাহিত্যে স্নাতকোত্তর ডিগ্রি লাভ করেন। তিনি তেহরান বিশ্ববিদ্যালয়ে ফারসি ভাষা ও সাহিত্য অধ্যয়ন করেন। ২০১৪ সালে, তিনি ভারতের জওহরলাল নেহেরু বিশ্ববিদ্যালয় থেকে ফারসি সাহিত্যে একটি পিএইচডি ডিগ্রি অর্জন করেন। তার থিসিসের শিরোনাম ছিল, *রিফ্লেকশন্স অফ ওয়ার অ্যান্ড ইমিগ্র্যাশন ইন স্টোরিজ অ্যান্ড নোভেলস অব আফগানিস্তান* (বাংলা:"আফগানিস্তানের গল্প ও উপন্যাসে যুদ্ধ এবং দেশত্যাগের প্রতিফলন")।

তিনি ২০১৫ সালে আইওয়া সিটি বিশ্ববিদ্যালয়ে আন্তর্জাতিক রাইটিং প্রোগ্রামে যোগ দেওয়ার জন্য আমন্ত্রিত হন। তিনি আইওয়া বিশ্ববিদ্যালয়ের আন্তর্জাতিক রাইটিং প্রোগ্রামে অংশ নিয়েছিলেন।

তথ্যসূত্র
---------

1. ↑  "Homeira Qaderi"। British & Irish Agencies Afghanistan Group।
2. ↑  "Finding her voice"। *Iosa Now*। সেপ্টেম্বর ৩০, ২০১৩।
***অ্যাকুয়ারিয়া*** হলো অ্যালেক হলোওকা এবং ডেরেক ইউ কর্তৃক নকশাকৃত ২০০৭ সালের একটি সাইড স্ক্রোলিং অ্যাকশন অ্যাডভেঞ্চার গেম। এটিকে স্বাধীন গেম কোম্পানি বিটব্লট হিসেবে প্রকাশ করা হয়েছে। গেমটি পানির নিচের জগৎ অ্যাকুয়ারিয়া আবিষ্কার করা এক অ্যাকুয়াটিক হিউমনয়েড নারী নাইজাকে কেন্দ্র করে নির্মিত হয়েছে। তার এই যাত্রা পথে সে পারিপার্শ্বিক জগতের ইতিহাসের পাশাপাশি নিজের অতীত সম্পর্কে জানতে পারে। এর গেমপ্লে মুলত সাঁতার, গান, এবং লড়াইয়ের ওপর বেশি নজর দেয় যেগুলোর সাহায্যে নাইজা তার পারিপার্শ্বিক পরিবেশের ওপর প্রভাব ফেলতে পারে। তার গান জিনিসপত্র সরাতে, গাছপালা ও প্রাণীদের ওপর প্রভাব ফেলতে পারে, এবং তার রূপ পরিবর্তন করতে পারে।

দুই বছরেরও বেশি সময় ধরে উন্নয়নের পর গেমটি ২০০৭ সালের শেষের দিকে উইন্ডোজের জন্য মুক্তি পায়। ম্যাক ও এস এক্স-এর জন্য অ্যম্ব্রোসিয়া সফটওয়্যার ২০০৮ সালে গেমটির একটি পোর্ট মুক্তি দেয় এবং একই বছর স্টিম প্লাটফর্মের জন্য গেমটির একটি হালনাগাদকৃত সংস্করণ মুক্তি পায়। ২০১০ সালে এর একটি লিনাক্স সংস্করণ প্রথম হাম্বল ইন্ডি বান্ডেল সংগ্রহের অংশ হিসেবে মুক্তি পায় এবং আইপ্যাডের জন্য একটি সংস্করণ মুক্তি পায় ২০১১ সালে। ২০০৯ সালে *অ্যাকুয়ারিয়া* সাউন্ডট্র্যাক নিয়ে একটি অ্যালবাম প্রকাশিত হয়। এতে নতুন নয় মিনিটের ভোকাল ট্র্যাক এবং কিছু সংখ্যক নতুন রিমিক্সসহ গেমের সকল গান ছিল।

গেমটির পর্যোচলনা সাধারণভাবে ইতিবাচক ছিল। সমালোচকেরা প্রাথমিকভাবে এর দৃশ্য, সঙ্গীত এবং আবহের ওপর জোর দিয়েছিলেন। এগগুলোর পাশাপাশি গেমটির নিয়ন্ত্রণ এবং গেমপ্লেও ছিল অত্যন্ত প্রশংসাযোগ্য। অন্যদিকে এর মানচিত্র ব্যবস্থা এবং কম বৈচিত্রপূর্ণ লক্ষ্যবস্তু নেতিবাচক পর্যালোচনা পেয়েছিল। গেমটি ২০০৭ সালে ইনডিপেন্ডেন্ট গেমস ফেস্টিবাল সিমাস ম্যাকনেলি গ্র্যান্ড প্রাইজ অর্জন করেছে।

তথ্যসূত্র
---------

1. ↑  Szczepaniak, John। "Backtracking: The History of Metroidvania"। *GamesTM* (116)। Imagine Publishing। পৃষ্ঠা 148–53।
*প্রাচীন রোমে পম্পেই যৌনতা।*
 আশিল দোভেরিয়ার "লিবারটাইন ওয়াটার কালার"-এ সুস্পষ্ট কামোত্তেজক দৃশ্য দেখা যাচ্ছে
**আদিরসাত্মক শিল্পকলা** হল দৃশ্যকলার একটি বিস্তৃত ক্ষেত্র যার মধ্যে যেকোন শৈল্পিক কাজ যা যৌন উত্তেজনা জাগিয়ে তোলার উদ্দেশ্যে, সাধারণত মানুষের নগ্নতা এবং/অথবা যৌন কার্যকলাপকে চিত্রিত করে। এটি অঙ্কন, খোদাই, চলচ্চিত্র, চিত্রাঙ্কন, আলোকচিত্র এবং ভাস্কর্য সহ প্রায় যেকোনো মাধ্যমের কাজ অন্তর্ভুক্ত করে। শিল্পের প্রাচীনতম পরিচিত কিছু কাজের মধ্যে রয়েছে কামোত্তেজক থিম, যা ইতিহাস জুড়ে বিভিন্ন সমাজে বিভিন্ন বিশিষ্টতার সাথে পুনরাবৃত্তি হয়েছে। যাইহোক, এটি ব্যাপকভাবে নিষিদ্ধ হিসাবে বিবেচিত হয়েছে, হয় সামাজিক নিয়ম বা আইন এর সৃষ্টি, বিতরণ এবং দখলকে সীমাবদ্ধ করে, বিশেষ করে যখন এটি "পর্নোগ্রাফিক", "অনৈতিক" বা "অশ্লীল" বলে মনে করা হয়।

সংজ্ঞা
------

কামোত্তেজক শিল্পের সংজ্ঞা কিছুটা বিষয়ভিত্তিক, এবং প্রেক্ষাপটের উপর নির্ভরশীল, যেহেতু *কামোত্তেজক* এবং *শিল্প* কী উভয়ের উপলব্ধি পরিবর্তিত হয়। উদাহরণস্বরূপ, কিছু সংস্কৃতিতে ফ্যালাসের একটি ভাস্কর্য প্রকাশ্যভাবে কামোত্তেজকতার পরিবর্তে শক্তির একটি ঐতিহ্যগত প্রতীক হিসাবে বিবেচিত হতে পারে। যৌন শিক্ষাকে চিত্রিত করার জন্য যে উপাদান তৈরি করা হয় তা অন্যদের দ্বারা অনুপযুক্তভাবে কামোত্তেজক হিসাবে অনুভূত হতে পারে। *দ্য স্ট্যানফোর্ড এনসাইক্লোপিডিয়া অফ ফিলোসফি* আদিরসাত্মক শিল্পকলাকে সংজ্ঞায়িত করা হয়েছে এভাবে "শিল্প যা তার লক্ষ্য দর্শকদের যৌনভাবে উদ্দীপিত করার উদ্দেশ্যে তৈরি করা হয়, এবং এটি তা করতে কিছুটা সফল হয়"। 

কামোত্তেজক শিল্প এবং পর্নোগ্রাফির মধ্যে একটি পার্থক্য প্রায়শই তৈরি করা হয়, যা যৌন কার্যকলাপের দৃশ্যও চিত্রিত করে এবং কামোত্তেজক উত্তেজনা জাগিয়ে তোলার উদ্দেশ্যে করা হয়, কিন্তু সাধারণত চারুকলা হিসাবে বিবেচিত হয় না। কেউ কেউ কাজের উদ্দেশ্য এবং বার্তার উপর ভিত্তি করে একটি পার্থক্য আঁকেন: কামোত্তেজক শিল্প উদ্দীপনা ছাড়াও উদ্দেশ্যমূলক কাজ হবে, যা তাদের কামোত্তেজক বিষয়বস্তুতে অনাগ্রহী কেউ শিল্প হিসাবে প্রশংসা করতে পারে। মার্কিন সুপ্রিম কোর্টের বিচারপতি পটার স্টুয়ার্ট বিখ্যাতভাবে ১৯৬৪ সালে লিখেছিলেন যে, পার্থক্যটি স্বজ্ঞাত ছিল, হার্ড-কোর পর্নোগ্রাফি সম্পর্কে তিনি বলেছেন, এটি যৌন শিল্প হিসাবে আইনত সুরক্ষিত হবে না, "আমি যখন এটা দেখি তখন আমি এটি জানি"। 

দার্শনিক ম্যাথিউ কিয়েরান  এবং হ্যান্স মেস,  সহ অন্যরা যুক্তি দিয়েছেন যে কামোত্তেজক শিল্প এবং পর্নোগ্রাফির মধ্যে কোন কঠোর পার্থক্য করা যায় না।

আরো দেখুন
---------

* পর্নোগ্রাফির স্বর্ণযুগ
* হেনটাই
* কামাত্মক রূপায়নের ইতিহাস
* পর্নোগ্রাফি

তথ্যসূত্র
---------

1. ↑  Maes, Hans (১ ডিসেম্বর ২০১৮)। *The Stanford Encyclopedia of Philosophy*। Metaphysics Research Lab, Stanford University – Stanford Encyclopedia of Philosophy-এর মাধ্যমে।
2. ↑  *Jacobellis v. Ohio*, 378 U.S. 184, 197 (1964).
3. ↑  Kieran, Matthew (২০০১)। "Pornographic Art": 31–45। ডিওআই:10.1353/phl.2001.0012।
4. ↑  Maes, Hans (২০১১)। "Art or Porn: Clear Division or False Dilemma?" (পিডিএফ): 51–64। ডিওআই:10.1353/phl.2011.0003।

বহিঃসংযোগ
---------

* ১০ টি সেরা কামুক কাজ, দ্য গার্ডিয়ান
* ইরোটিক আর্ট, দ্য স্ট্যানফোর্ড এনসাইক্লোপিডিয়া অফ ফিলোসফি
* ইরোটিকা গ্রাফিকাল ইতিহাস, শিল্প ইতিহাসে নগ্ন। (স্পেনীয়)
* Honesterotica.com, প্রয়াত ভিক্টোরিয়ান থেকে বর্তমান দিন পর্যন্ত ইরোটিক চিত্র।
**আখো মসজিদ** (জর্জীয়: ახოს ჯამე) দক্ষিণ-পশ্চিম জর্জিয়ার স্বায়ত্তশাসিত অঞ্চল আদজারায় অবস্থিত একটি মসজিদ। এটি ১৮১৮ সালে নির্মাণ করা হয়। এটি আদজারায় প্রাচীনতম মসজিদ। মসজিদটি উসমানীয় সাম্রাজ্যের স্থাপত্যশৈলী এবং স্থানীয় জর্জিয়ান স্থাপত্যের সংমিশ্রণের জন্য পরিচিত।

ইতিহাস
------

আখো মসজিদটি আদজারার কেদা পৌরসভায় অবস্থিত। এটি নামী গ্রামের একটি পুরানো কবরস্থানের পাশে অবস্থিত। ১২৩৩ খ্রিস্টাব্দে অঞ্চলটি অটোমান সাম্রাজ্যের অংশ থাকাকালীন সময়ে মসজিদটি লাজ কারিগর **উস্তা হুসেন** নির্মাণ করেছিলেন।সোভিয়েত শাসনামলে মসজিদটিকে **বাতুমির আদজারা স্টেট মিউজিয়ামে** পরিণত করা হয়। সোভিয়েত শাসনের অবসান হলে মসজিদটি ১৯৯০ এর দশকে প্রার্থনার জন্য উন্মুক্ত করে দেওয়া হয়।

কাঠামো
------

মসজিদটি একটি দ্বিতল কাঠের কাঠামো দিয়ে নির্মিত। প্রথম তলাটি একটি সেলারের কাজ করে এবং দ্বিতীয় তলায় দুটি জানালা সহ একটি প্রার্থনা কক্ষ রয়েছে। ভবনটি ছাদ সিরামিক টাইলস দিয়ে নির্মিত। দক্ষিণে আরবি শিলালিপিসহ একটি খিলানযুক্ত মিহরাব রয়েছে। গম্বুজটি তৈলচিত্র দ্বারা সজ্জিত এবং একটি প্লেইন ফাইবারবোর্ড প্যানেলিং দিয়ে আচ্ছাদিত। মসজিদটিতে একটি লেস ব্যালাস্ট্রেড অংশ রয়েছে যা একটি বারান্দা হিসাবে কাজ করে। মিনারের নীচের অংশটি শুষ্ক গাঁথনি দিয়ে তৈরি এবং এটি ১৯২০ সালে ভেঙে ফেলা একটি পুরানো মিনারের অবশিষ্টাংশ। ১৯৯০ সালে এর বর্তমান অংশ নির্মাণ করা হয়। প্রতিটি দেয়ালে কয়েকটি জানালা রয়েছে এবং এই জানালাগুলো দিয়ে মসজিদটিতে আলোবাতাস প্রবেশ করে। মসজিদটির প্রবেশদ্বার খোদাই করা কাঠ দিয়ে তৈরি।

আরও দেখুন
---------

* জর্জিয়ায় ইসলাম

তথ্যসূত্র
---------

1. 1 2 3  Harris-Brandts, Suzanne; Wheeler, Angela; Shioshvili, Vladimer (২০১৮)। *The wooden mosques of Adjara: Islamic architectural heritage in Georgia* (পিডিএফ)। পৃষ্ঠা 44। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  *Keda Cultural Heritage Guidebook* (পিডিএফ)। The European Neighbourhood Programme for Agriculture and Rural Development (ENPARD)। ২০১৮। পৃষ্ঠা 30। সংগ্রহের তারিখ ২৬ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আদিল আল কালবানি** আবু আবদুল্লাহ নামে পরিচিত শেখ আদেল বিন সেলিম বিন সাইদ কালবানী, রিয়াদের বাদশাহ খালিদ মসজিদের ইমাম ও খতিব এবং মক্কার গ্র্যান্ড মসজিদে রমজান মাসে ১৪২৯ হিজরিতে তারাবীহ নামাজে ইবাদতকারীদের নেতৃত্বের দায়িত্ব পান।

জীবনী
-----

শায়খ আদিল আল কালবানি ৩ এপ্রিল ১৯৫৯ খৃষ্টাব্দ মোতাবেক ১৩৭৮(২৫ শে রমজান) জন্মগ্রহণ করেন। তিনি ছিলেন সংযুক্ত আরব আমিরাতের রস আল খাইমাহ থেকে আগত একজন দরিদ্র অভিবাসীর পুত্র। যিনি ১৯৫০ এর দশকে সৌদি আরব এসেছিলেন। তাঁর বাবা সরকারী ক্লার্কের কাজ করতেন। পরিবারের আর্থিক অবস্থার কারণে আল-কালবানি উচ্চ বিদ্যালয় শেষ করে সৌদি আরব এয়ারলাইন্সে চাকরি নিয়েছিলেন, যেখানে কিং সউদ বিশ্ববিদ্যালয়ের সান্ধ্যকালীন ক্লাসে অংশগ্রহণ করেন ।

আল-কালবানি তাঁর পরবর্তী ইসলামিক পড়াশোনার প্রথম শিক্ষক ছিলেন হাসান ইবনে গাণিম আল-গাণিম। তিনি সহিহ আল-বুখারী, জামে আত-তিরমিযী এবং তাঁর সাথে ইবনে কাসির তাফসির অধ্যয়ন করেছেন। তিনি মোস্তফা মুসলিমের সাথে পড়াশোনা করেছিলেন যিনি ইমাম মুহাম্মদ ইবনে সৌদ ইসলামী বিশ্ববিদ্যালয়ে আল-বেদআবির তাফসির পড়িয়েছিলেন। তিনি আবদুল্লাহ ইবনে জিবরিনের সাথে আখির তদমারিয়াহ এবং আহমদ মোস্তফার সাথে কুরআন অধ্যয়ন করেন। ১৯৯৪ সালে তিনি ইমাম হওয়ার জন্য সরকারী পরীক্ষায় উত্তীর্ণ হন।

### কর্ম

তিনি রিয়াদে বেশ কয়েকটি মসজিদের নেতৃত্ব দিয়েছিলেন, বিশেষত রাজা খালিদ বিন আবদুল আজিজের মসজিদটি এক শতাব্দীর এক চতুর্থাংশ ধরে। রমজানের ১৪ র্থ চতুর্থ দিনে তাকে রাজকীয় ডিক্রি দ্বারা মক্কার গ্র্যান্ড মসজিদে তারাবীহ নামাজের নেতৃত্বের দায়িত্ব দেওয়া হয়েছিল। রমজানের ৫ তারিখে রমজানের রাতে নামাজে সালাত ও বিতর ছাড়াও দুই রাকাত তারাবীহ শেষ হয়। রমজান মাসে ইমামের ইমামতের আদেশ শেষ হওয়ার পরে তাকে পবিত্র মসজিদে ইমামতি থেকে অব্যাহতি দেওয়া হয়েছিল।শেখ অনেক দাওয়াহ বক্তব্য রাখার পাশাপাশি সৌদি আরব জুড়ে বহু দাওয়াহ কার্যক্রমে অংশ নিয়েছেন।

সমালোচনা
--------

একটি ফতোয়ায়, আল-কালবানি ইসলামী আইনের অধীনে গান গাওয়াকে বৈধ বলে মনে করেছিলেন, কিন্তু ২০১০ সালে এটি প্রত্যাহার করেছিলেন।  ২০১৯ সালে, তিনি তার প্রত্যাহারে পিছিয়েছিলেন এবং আবার এটিকে বৈধ বলে মনে করেছিলেন। একটি ধর্মীয় গানের অনুষ্ঠানে আল-কালবানি উপস্থিত ছিলেন। কথিতভাবে একটি বাঁশি ব্যবহার করা হত।

অভিনয়
------

নভেম্বর ২০২১-এ তিনি কমব্যাট ফিল্ড - রিয়াদ সিজন 2021-এর প্রচারমূলক ভিডিওতে হাজির হন।

তথ্যসূত্র
---------

1. ↑  "Saudi Education Ministry Project To 'Inoculate' Schoolchildren Against Liberalism And Secularism Causes Furor In The Country"। *MEMRI*। Inquiry & Analysis Series। ডিসেম্বর ১৩, ২০১৬।
2. ↑  "Inside the Times: April 11, 2009"। *The New York Times*। এপ্রিল ১১, ২০০৯।
3. ↑  "Biography of Adel Al Kalbani"। *Assabile*।
4. ↑  "Biography of Adel Al Kalbani"। *Islamzoom.com*।
5. ↑  Worth, Robert F. (এপ্রিল ১০, ২০০৯)। "A Black Imam Breaks Ground in Mecca"। *The New York Times*। Riyadh।
6. ↑  "Farfesh.com | الشيخ الكلباني يجيز الموسيقى بعيدا عن النساء والكلام الفاحش"। *موقع فرفش*। সংগ্রহের তারিখ ২০২১-১১-২৯।
7. ↑  "Adil al-Kalbani"। *Wikipedia* (ইংরেজি ভাষায়)। ২০২১-১১-২০।
8. ↑  "لماذا أثار إمام سابق للحرم المكي جدلا في السعودية؟ وما علاقته بموسم الرياض؟"। *BBC News عربي* (আরবি ভাষায়)। সংগ্রহের তারিখ ২০২১-১১-২৯।
**শামীমা শেখ** (১৪ সেপ্টেম্বর ১৯৬০ - ৮ জানুয়ারি ১৯৯৮) ছিলেন দক্ষিণ আফ্রিকার বিখ্যাত মুসলিম নারী অধিকার কর্মী এবং উল্লেখযোগ্য মুসলিন নারীবাদী এবং সাংবাদিক।

জীবনী
-----

তিনি ট্রপিক অব ক্যাপিকর্নের উত্তরে লুই ট্রাইকার্ডে (বর্তমানে দক্ষিণ আফ্রিকার লিম্পোপো প্রদেশ) জন্মগ্রহণ করেছিলেন। তিনি সালাহউদ্দিন এবং মরিয়ম শেখের ছয় সন্তানের মধ্যে দ্বিতীয়। তার পরিবার মাত্র ১০০ এর বেশি কিমি দক্ষিণে পিটার্সবার্গে চলে যাওয়ার আগ পর্যন্ত তার প্রাথমিক স্কুলের সময়গুলো লুই ট্রাইকার্ডেটে কাটে।

১৯৭৮ সালে স্কুল শেষ করার পর, শেখ ভারতীয় বংশোদ্ভূত শিক্ষার্থীদের জন্য দক্ষিণ আফ্রিকার বর্ণবাদী আইনের অধীনে সংরক্ষিত ডারবান-ওয়েস্টভিল বিশ্ববিদ্যালয়ে পড়াশোনা করেন। ১৯৮৪ সালে তিনি তার ব্যাচেলর অফ আর্টস ডিগ্রি সম্পন্ন করেন, আরবি এবং মনোবিজ্ঞানে পড়াশোনা করেন। এই বছরগুলোতে বিশ্ববিদ্যালয়ে রাজনৈতিকভাবে অন্তর্ভূক্তির বছর ছিল, এবং তিনি পরবর্তী দুই বছরের জন্য আজানিয়ান পিপলস অর্গানাইজেশন (আজাপো) এর সাথে জড়িত হন।

১৯৮৫ সালে শেখ ইসলামিক সোসাইটি অফ ইউডি-ডব্লিউ-এর নির্বাহী কমিটিতে নির্বাচিত হন। ১৯৮৫ সালের সেপ্টেম্বরে, ডারবানে সাদা চামড়ার ব্যক্তিদের মালিকানাধীন ব্যবসা বয়কটের জন্য ভোক্তাদের প্রতি আহ্বান করে লিফলেট বিতরণের জন্য তাকে গ্রেফতার করা হয়। এই বয়কটের আহ্বান জানানো হয়েছিল ফেডারেশন অব সাউথ আফ্রিকান ট্রেড ইউনিয়নস (ফোসাতু), দেশের বৃহত্তম ট্রেড ইউনিয়ন ফেডারেশন এবং মুসলিম স্টুডেন্টস অ্যাসোসিয়েশন অব সাউথ আফ্রিকা (এমএসএ) এর পক্ষে, যারা এই বিশেষ প্যামফলেট ব্লিটজের আয়োজন করেছিল। শেখ পরবর্তী কয়েক ঘন্টা ডারবানের সিআর সোয়ার্ট থানায় (বর্তমানে ডারবান কেন্দ্রীয় থানা) এমএসএর সভাপতি না'ম জিনার সাথে কাটান। এটি ছিল তাদের প্রথম সাক্ষাৎ এবং তারা সম্ভবত দুই বছর পর বিয়ে করেন।

১৯৮৫ সালে ডিগ্রি শেষ করার পর, শেখ তার জন্মস্থান পিটার্সবার্গে তক্ষশিলা প্রাথমিক ও মাধ্যমিক বিদ্যালয়ে (বর্তমানে পোলোকওয়ানে বলা হয়) শিক্ষকতা করেন। তিনি ১৯৮৭ সালের ২০ ডিসেম্বর জিনাকে বিয়ে করেন এবং জোহানেসবার্গে চলে যান। তিনি ১৯৮৮ সালের সেপ্টেম্বরে মিনহাজ এবং ১৯৯০ সালে শিরার জন্ম দেন।

মৃত্যু
------

১৯৯৬ সালে, শেখ পুনরায় ক্যান্সারে আক্রান্ত হন এবং ১৯৯৮ সালের ৮ জানুয়ারি মেফায়ারে তার বাড়িতে মারা যান। শেখের অনুরোধ অনুযায়ী তার চারটি জানাজার নামাজের মধ্যে একটিতে তার ঘনিষ্ঠ মহিলা বন্ধু ফারহানা ইসমাইল ইমামতি করেছিল, যেখানে মহিলা এবং পুরুষ উভয়ই ছিলেন। উপরন্তু, জোহানেসবার্গ মসজিদে এবং কেপ টাউনের ক্ল্যারমন্ট মেইন রোড মসজিদে তার জানাজা এবং দাফনের সময় অনেক মহিলা উপস্থিত ছিলেন। পিটার্সবার্গে, তার দাফনে কয়েক ডজন মহিলা উপস্থিত ছিলেন। তিনি স্বামী ও ২ সন্তান রেখে গেছেন।

তথ্যসূত্র
---------

1. ↑  Death of a Muslim Joan of Arc  ওয়েব্যাক মেশিনে আর্কাইভকৃত ৮ আগস্ট ২০০৭ তারিখে
2. ↑  The national liberation struggle and Islamic feminisms in South Africa  ওয়েব্যাক মেশিনে আর্কাইভকৃত ২৬ মে ২০১১ তারিখে
**ব্রুক বন্ড** হল লিপটন টিস অ্যান্ড ইনফিউশনের মালিকানাধীন একটি চায়ের মার্কা, পূর্বে যুক্তরাজ্যের একটি স্বাধীন চা-বাণিজ্য ও উৎপাদনকারী কোম্পানি, যা তার পিজি টিপস মার্কা এবং ব্রুক বন্ড চা কার্ডের জন্য পরিচিত।

ইতিহাস
------

ব্রুক বন্ড অ্যান্ড কোম্পানি আর্থার ব্রুক দ্বারা প্রতিষ্ঠিত হয়েছিল, যিনি ১৮৪৫ সালে ৬ জর্জ স্ট্রিট, অ্যাশটন-আন্ডার-লাইন, ল্যাঙ্কাশায়ার, ইংল্যান্ডে জন্মগ্রহণ করেছিলেন। ১৮৬৯ সালে, তিনি ম্যানচেস্টারের ২৩ মার্কেট স্ট্রিটে তার প্রথম চা ঘর খোলেন।  ব্রুক ব্যবসার নামটি বেছে নিয়েছিলেন কারণ এটি তার গ্রাহকদের মানসম্পন্ন চা সরবরাহ করার জন্য তার 'বন্ড' ছিল, তাই ব্রুক বন্ড। ফার্মটি ১৮৭০-এর দশকে পাইকারি চা বিক্রিতে প্রসারিত হয়।

আরো দেখুন
---------

* ব্রুক বন্ড তাজমহল টি হাউস
* লিপটন
* টেটলি
* টুইনিং

তথ্যসূত্র
---------

1. ↑  Tickoo, Sakshi। "Best tea advertisement campaigns"। *www.cityspidey.com* (ইংরেজি ভাষায়)। সংগ্রহের তারিখ ২০২১-০৫-২৪।
2. 1 2  "History of PG Tips"। English Tea Store। সংগ্রহের তারিখ সেপ্টেম্বর ১, ২০১২।

বাহ্যিক লিঙ্ক
-------------

* ব্রুক বন্ড সংগ্রহযোগ্য
* 20 Documents and clippings about Brooke Bond

টেমপ্লেট:Ekaterra

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
**আইসান দৌলত বেগম** (মৃত্যু: জুন ১৫০৫, অন্যান্য বানান *এহসান দৌলত, ইসান দৌলত, এসান দৌলত* ) ছিলেন মুঘলিস্তানের ইউনুস খানের প্রথম ও প্রধান স্ত্রী। তিনি কুতলুগ নিগার খানমের মা এবং তাই প্রথম মুঘল সম্রাট বাবরের নানী। তার নাতির রাজত্বকালে, তিনি ১৪৯৪ থেকে ১৫০৫ সাল পর্যন্ত তার প্রকৃত রিজেন্ট ও উপদেষ্টা হিসাবে কাজ করেছিলেন।

পরিবার
------

আইসান দৌলত বেগমের পিতা ছিলেন একজন শক্তিমান উপজাতীয় প্রধান মীর শের আলী হাজী কুঞ্জি (কুঞ্চিন) বেগ। তার অনেক ভাই ছিল, যাদের মধ্যে তিনজন শিরাম বেগ, মজিদ বেগ ও আলী দোস্ত বেগ বাবরের কাজে নেতৃত্ব দিয়েছিলেন।

বিবাহ
-----

১৪৫৬ সালে আবু সাঈদ মির্জা, যিনি ট্রান্সক্সিয়ানার শাসক হয়েছিলেন, তিনি ইউনুস খানকে পাঠান। এসেন বুকার অধীনে মুঘলরা তার অঞ্চলে ঘন ঘন যে অভিযান চালিয়েছিল তাতে আবু সাঈদ বিরক্ত হয়েছিলেন। তিনি ইউনূসকে খানত্বে উন্নীত করেন এবং তার ভাইয়ের বিরোধিতা করার জন্য তাকে সৈন্যসহ মুঘলিস্তানে পাঠান। ইউনুস খান দ্রুত অনেক আমিরের সমর্থন লাভ করেন ও আইসান দৌলত বেগমকে বিয়ে করেন। আইসান দৌলত বেগম তার ছোটবেলা থেকেই সমসাময়িক রাজনীতিতে গুরুত্বপূর্ণ ভূমিকা পালন করেছিলেন, যখন তার বিয়ে হওয়ার কথা ছিল। *বাবরনামায়* বলা হয়েছে, আইসান দৌলত বেগমকে বিয়ে করে ইউনুস খান ও আইসান দৌলত সাদা পোশাকে বসেছিলেন। মুঘলদের তুরেহ বা প্রাচীন প্রতিষ্ঠান অনুসারে, সাঘরিচি তুমান বেগদের দ্বারা তাকে আদেশ দেওয়া হয়েছিল ও খানত্বে উন্নীত করা হয়েছিল যারা মোগলস্তান আক্রমণ করেছিল।

মরুভূমিতে জন্মগ্রহণকারী এবং বন্য দেশের কঠোরতায় অভ্যস্ত আইসান দৌলত বেগম অবশ্যই তার নাতি বাবরের মধ্যে দৃঢ়তা, আত্মনির্ভরতা, কষ্টের মুখোমুখি হওয়ার সাহস এবং কঠোর মনোভাব জাগিয়েছিলেন, যা একত্রে বাবরের চরিত্রের অবিচ্ছেদ্য বৈশিষ্ট্য হয়ে ওঠে এবং পরে তার সাফল্যের চাবিকাঠি হয়। আইসান দৌলত বেগম ত্রিশ বছর ধরে স্বামীর জীবনের অনেক কষ্ট ভাগ করে নিয়েছেন। বেশ কয়েকবার তিনি শত্রুর হাতে পড়েছিলেন, কিন্তু সর্বদা তাদের খপ্পর থেকে নিরাপদে ফিরে আসেন।

আইসান দৌলত বেগমের মাধ্যমে ইউনুস খানের তিনটি কন্যা ছিল: মিহর নিগার খানম, কুতলুগ নিগার খানম ও খুব নিগার খানম। তার বড় মেয়ে মিহর নিগার খানম, যাকে সুলতান আবু সাঈদ মির্জা তার বড় ছেলে সুলতান আহমেদ মির্জার জন্য নিয়েছিলেন। মির্জার কাছে তার কোন পুত্র বা কন্যা ছিল না। তার দ্বিতীয় কন্যা কুতলুগ নিগার খানম ফারগানা উপত্যকার রাজা দ্বিতীয় উমর শেখ মির্জাকে বিয়ে করেছিলেন। তিনি ছিলেন ভারতের মুঘল সাম্রাজ্যের প্রতিষ্ঠাতা ও এর প্রথম সম্রাট সম্রাট বাবরের মাতা। তার তৃতীয় কন্যা ছিলেন খুব নিগার খানম, যিনি মুহাম্মদ হোসেন কোরকান ডগলেটের সাথে বিবাহ বন্ধনে আবদ্ধ হন। তার এক ছেলে ও এক মেয়ে ছিল।

১৪৫৫-৫৬ সালে কাশগরে, যখন তার মেয়ে মিহর নিগার খানম দুধের শিশু ছিল, তখন আইসান দৌলত বেগমকে বন্দী করা হয়েছিল, কিন্তু তাকে তার স্বামীর কাছে নিরাপদে ফিরিয়ে দেওয়া হয়েছিল। ১৪৭২-৭৩ সালে তাসকান্দে, ইউনুস খান যখন মুঘলিস্তানে অভাবের সময় যব কিনতে গিয়েছিলেন, তখন আইসান দৌলত বেগম আবার বন্দী হন, কিন্তু তার স্বামীর কাছে সম্মানের সাথে ফিরে আসেন। আইসান দৌলত বেগম প্রায় ত্রিশ বছরের তার অসাধারণ স্বামীর অসাধারণ কর্মজীবনের উত্থান-পতনের কথা ভাগ করেছেন; ১৪৮৭ সালে চুয়াত্তর বছর বয়সে তার মৃত্যুর আগ পর্যন্ত দুই বছরের পক্ষাঘাতজনিত অসহায়ত্বের মধ্য দিয়ে তাকে লালনপালন করেছিলেন এবং পরে প্রায় আঠারো বছর বেঁচে ছিলেন।

তথ্যসূত্র
---------

1. 1 2 3  Begum 1902।
2. ↑  Gupta, Subhadra Sen (২০ অক্টোবর ২০১৯)। *MAHAL: Power and Pageantry in the Mughal Harem*। আইএসবিএন 9789388322553।
3. 1 2 3  Babur, Leyden এবং Erskine 1826।
4. ↑  University of Allahabad 1974।
5. ↑  Lal 1977।
6. ↑  Mukherjee 2001।
7. ↑  Babur 2006।
**আইসাম ইব্রাহিম** (ইংরেজি: Aisam Ibrahim; জন্ম: ৭ মে ১৯৯৭) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

২০১৫–১৬ মৌসুমে, মালদ্বীপীয় ফুটবল ক্লাব ঈগলসের যুব পর্যায়ের হয়ে খেলার মাধ্যমে আইসাম ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমেই ঈগলসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ঈগলসের হয়ে তিন মৌসুম অতিবাহিত করার পর ২০১৯ সালে তিনি ট্রাস্ট অ্যান্ড কেয়ারে যোগদান করেছেন। ২০২০–২১ মৌসুমে, তিনি ট্রাস্ট অ্যান্ড কেয়ার হতে মালদ্বীপীয় ক্লাব মাজিয়ায় যোগদান করেছেন।

২০১৫ সালে, আইসাম মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০১৯ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।

প্রারম্ভিক জীবন
---------------

আইসাম ইব্রাহিম ১৯৯৭ সালের ৭ই মে তারিখে মালদ্বীপের ফুনাধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

আইসাম মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৬ ম্যাচে অংশগ্রহণ করেছেন।

২০১৯ সালের ২০শে জুলাই তারিখে, ২২ বছর, ২ মাস ও ১৩ দিন বয়সে, ডান পায়ে ফুটবল খেলায় পারদর্শী আইসাম কোমোরোসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কোমোরোস ০–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আইসাম সর্বমোট ৫ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মালদ্বীপ | ২০১৯ | ৫ | ০ |
| ২০২১ | ৭ | ০ |
| সর্বমোট | ১২ | ০ |

তথ্যসূত্র
---------

1. ↑  Alifulhu, Azzam (৫ জানুয়ারি ২০২০)। "Gaumee team ge midfielder Aisam Maziya ah"। *Mihaaru*। ২৫ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।
2. ↑  Alifulhu, Azzam (৬ সেপ্টেম্বর ২০১৯)। "Aisam furusathuge beynun hifaifi"। *Mihaaru*। ২৫ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।
3. ↑  Strack-Zimmermann, Benjamin (২০ জুলাই ২০১৯)। "Comoros vs. Maldives (3:0)"। *National Football Teams*। সংগ্রহের তারিখ ২৫ সেপ্টেম্বর ২০২১।

বহিঃসংযোগ
---------

* মালদ্বীপ প্রবেশদ্বার
* জীবনী প্রবেশদ্বার
* ফুটবল প্রবেশদ্বার

* সকারওয়েতে আইসাম ইব্রাহিম (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আইসাম ইব্রাহিম (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আইসাম ইব্রাহিম (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আইসাম ইব্রাহিম (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আইসাম ইব্রাহিম (ইংরেজি) উইকিউপাত্তে এটি সম্পাদনা করুন
**অনন্তনাগ জেলা** হল ভারতের জম্মু ও কাশ্মীরের একটি জেলা। এই জেলাটি কাশ্মীর উপত্যকার অংশ। জেলা সদর অনন্তনাগ শহর। ২০১১ সালের হিসাবে এটি জম্মু ও কাশ্মীরের, ২২টি জেলার মধ্যে জম্মু ও শ্রীনগরের পরে তৃতীয় সর্বাধিক জনবহুল জেলা।

জনসংখ্যার উপাত্ত
----------------

২০১১ সালের আদমশুমারি অনুসারে অনন্তনাগ জেলার জনসংখ্যা ১০,৭০,১৪৪ জন, যা প্রায় সাইপ্রাস বা মার্কিন যুক্তরাষ্ট্রের রোড আইল্যান্ড -এর সমান। এটি জনসংখ্যার হিসাবে ভারতে মোট ৬৪০ টি জেলার মধ্যে ৫২৫ তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৭৫ জন (৯৭০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ৩৭.৪৪%। অনন্তনাগে লিঙ্গ অনুপাত রয়েছে প্রতি ১,০০০ পুরুষ প্রতি ৯৩৭ জন মহিলা এবং এর সাক্ষরতার হার ৬৪.৩২%।

### নগর/গ্রামীণ জনসংখ্যা

২০১১ সালের আদম শুমারির জন্য অনন্তনাগের মোট জনসংখ্যার মধ্যে ২৬.২৩ শতাংশ জেলার নগর অঞ্চলে বাস করে। মোট ২,৮২,৮৭৭ জন শহরাঞ্চলে বাস করেন, যার মধ্যে পুরুষ ১,৪৮,৭৫৫ জন এবং ১,৩৪,১৩২ জন মহিলা। ২০১১ সালের আদমশুমারির তথ্য অনুসারে অনন্তনাগ জেলার নগর অঞ্চলে লিঙ্গ অনুপাত ৯০২। একইভাবে ২০১১ সালের আদমশুমারিতে অনন্তনাগ জেলায় শিশু লিঙ্গের অনুপাত ছিল ৮৪২। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৪৭,১৪২, যার মধ্যে পুরুষ এবং মহিলা যথাক্রমে ২৫,৫৯৩ এবং ২১,৫৯৯ জন। অনন্তনাগ জেলার এই শিশুসংখ্যার জনসংখ্যা মোট শহুরে জনসংখ্যার ১৭.২০ %। অনন্তনাগ জেলায় গড় সাক্ষরতার হার ৭১.৯৭% এবং পুরুষ এবং মহিলাদের মধ্যে সাক্ষরতার হার যথাক্রমে ৮০.৭১% এবং ৬২.৪২%। প্রকৃত সংখ্যায় ১,৬৯,৬৭৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৯৯,৪০৪ জন এবং ৭০,২৬৯ জন।

২০১১ সালের আদম শুমারি অনুসারে অনন্তনাগ জেলার ৭৩.৭৭% জনগোষ্ঠী গ্রামে বাস করে। অনন্তনাগ জেলার গ্রামীণ অঞ্চলে মোট জনসংখ্যা ৭,৯৫,৮০৫ জন, যার মধ্যে পুরুষ এবং মহিলার সংখ্যা যথাক্রমে ৪,১১,০১২ জন এবং ৩,৮৪,৭৯৩ জন।

ধর্ম
----

জম্মু ও কাশ্মীরের অনন্তনাগ জেলা একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০.৭৯ লাখ; হিন্দু ধর্মাবলম্বী ছিল ১.২২ %, মুসলমানরা ৯৭.৯৯ %, শিখ ০.৫৭% এবং অন্যান্য (প্রধানত খ্রিস্টান) ০.২২%। জেলাতে ১০,৫৭,০০৫ জন মুসলিম,১৩,১৮০ জন হিন্দু, ৬,১৪৪ জন শিখ ও ১,৪৪৯ জন খ্রিস্টান ধর্মের মানুষ বসবাস করেন।

ভাষা
----

অনন্তনাগের ঐতিহ্যবাহী ভাষা হ'ল কাশ্মীরি। শিক্ষার প্রধান মাধ্যম হ'ল ইংরেজি, হিন্দি এবং উর্দু।

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Cyprus 1,120,489 July 2011 est.
3. ↑  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Rhode Island 1,052,567

বহিঃসংযোগ
---------

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
আগুন চলচ্চিত্রের পোস্টার
***আগুন*** ১৯৮৮ সালের একটি বাংলা একশনধর্মী চলচ্চিত্র যার পরিচালক ছিলেন অভিনেতা ভিক্টর বন্দ্যোপাধ্যায়। ৬ মে ১৯৮৮ সালে ইন্দিরা ফিল্মসের ব্যানারে ছবিটি মুক্তিপ্রাপ্ত হয়। সঙ্গীত পরিচালনা করেন রাহুল দেব বর্মণ।

কাহিনী
------

ধৃতিমান ও মমতার কোনো সন্তান ছিলনা। ধৃতিমানের দাদার একমাত্র পুত্রসন্তান রাজা। রাজার মা মানসী মৃত্যুর আগে শিশুপুত্রকে ধৃতিমান ও মমতার হাতে তুলে দিয়ে যান। মমতা ও ধৃতিমান রাজাকে সন্তানস্নেহে মানুষ করতে থাকেন। রাজার পিতা ওষুধের চোরাকারবারীদের খোজ নেওয়ার সময় খুন হয়ে যায়। রাজা বড় হয়ে খুজতে থাকে পিতার হত্যাকারীদের। সে চোরাকারবারি দলের অন্যতম নেতা সদানন্দ এবং শেঠজীর দুষ্টচক্র ধ্বংস করে দেয়। কিন্তু আসল অপরাধীর নাম জানার পরে চমকে ওঠে, যে ছিল তারই কাকা ধৃতিমান যে পিতৃস্নেহ দিয়ে এসেছে। রাজা সব জেনে যাওয়ার পরে ধৃতিমান আত্মহত্যা করেন।

অভিনয়
------

* ভিক্টর বন্দ্যোপাধ্যায় - রাজা
* সৌমিত্র চট্টোপাধ্যায় - ধৃতিমান
* তনুজা - মমতা
* মনোজ মিত্র - সদানন্দ
* অনিল চট্টোপাধ্যায়
* রুমা গুহঠাকুরতা
* উতপল দত্ত - শেঠজি
* দিব্যা রানা
* দিলীপ রায়

তথ্যসূত্র
---------

1. ↑  "Aagoon | আগুন | Bengali Full Movie | Victor Banerjee,Tanuja - Google Play তে ছায়াছবি"। *play.google.com*। সংগ্রহের তারিখ ২০২০-০৪-১০।
2. ↑  "Agun (1988) - Review, Star Cast, News, Photos"। *Cinestaan*। ২০২০-১০-২৬ তারিখে মূল থেকে আর্কাইভ করা। সংগ্রহের তারিখ ২০২০-০৪-১০।
**অ্যাটম** (ইংরেজি: Atom) গিটহাবের উন্নয়নকৃত গ্নু লিনাক্স, ম্যাকওএস, এবং উইন্ডোজের জন্য একটি ফ্রি ও ওপেন সোর্স লেখা সম্পাদক, এবং উৎস কোড সম্পাদক, যেটি নোড জেএসে লেখা তৃতীয় পক্ষের প্লাগইন সমর্থন করে ও যাতে গ্রত্থিত গিট সমর্থন রয়েছে রয়েছে। অ্যাটম ওয়েব প্রযুক্তি ব্যবহার করে বানানো একটি ডেস্কটপ অ্যাপলিকেশন। এর বিস্তৃত অধিকাংশ প্যাকেজই মুক্ত সফটওয়্যার লাইসেন্সের অধীনে নিবন্ধিত এবং কম্যুনিটি কর্তৃক নির্মিত এবং নিয়ন্ত্রিত। অ্যাটম পূর্বের পরিচিত অ্যাটম শেল, বর্তমানে ইলেক্ট্রনের উপর ভিত্তি করে নির্মিত, যেটি ক্রোমিয়াম ও নোড-জেএস ব্যবহার করে ক্রস প্ল্যাটফর্ম ডেস্কটপ অ্যাপলিকেশন নির্মানে সহায়তা করতে একটি ফ্রেমওয়ার্ক।

অ্যাটম বেটা সংস্করণ থেকে প্রথম ২০১৫ সালের ২৫ জুন ১.০ সংস্করণ হিশেবে প্রকাশিত হয়। এটি এইচটিএমএল, সিএসএস এবং জাভাস্ক্রিপ্ট দিয়ে পরিপূর্ণভাবে পরিবর্তন করা যায়।

প্যাকেজসমূহ
-----------

অন্য অনেক কনফিগারেবল লেকা সম্পাদকের মত, অ্যাটমও ব্যবহারকারীকে তৃতীয় পক্ষের প্যাকেজ ও থিমসমূহ ইন্সটলের সুযোগ প্রদান করে যেটি সম্পাদকের বৈশিষ্ট্য ও লুক পরিবর্তনে সাহায্য করে। প্যাকেজসমূহ অ্যাটমের প্যাকেজ ব্যবস্থাপক apm -এর মাধ্যমে ইন্সটল, ব্যবস্থাপনা, ও প্রকাশ করা যায়।

প্রোগ্রামিং ভাষা সমর্থন
-----------------------

অ্যাটমেট ডিফল্ট প্যাকেজসমূহ নিচের প্যাকেজ এবং ফাইল ফরম্যাটসমূহতে সিনট্যাক্স হাইলাইটিং সমর্থন করে:

* ব্যাশ
* সি
* সি++
* সি#
* ক্লোজোর
* কোবল
* সিএসএস
* কফিস্ক্রিপ্ট
* ডি
* গিটহাবের নিজস্ব মার্কডাউন
* গো
* এইচটিএমএল
* জাভা
* জাভাস্ক্রিপ্ট
* জেসন
* জুলিয়া
* লেস
* মেক
* মুস্তাচ
* অবজেক্টিভ সি
* পার্ল
* পিএইচপি
* প্রোপার্টি লিস্ট
* পাইথন
* র‌্যাকেট
* রুবি
* রুবি অন রেইলস
* রাস্ট
* সাস
* স্ক্যালা
* এসকিউএল
* টিওএমএল
* টাইপস্ক্রিপ্ট
* এক্সএমএল
* ওয়াইএমএল
* এমএমএল

লাইসেন্স
--------

প্রথমদিকে, বাহ্যিক প্যাকেজসমূহ, এবং অ্যাটমের মূলের অংশ নয় এমন যেকোন কিছু মুক্ত সোর্স লাইসেন্সের অধীনে প্রকাশিত হতো। ৬ মে ২০১৪ সালে, অ্যাটমের বাকী অংশ, এর কোর অ্যাপলিকেশন, প্যাকেজ ব্যবস্থাপক, এবং এর ডেস্কটপ ফ্রেমওয়ার্ক ইলেক্ট্রন এমআইটি লাইসেন্সের অধীনে মুক্ত ও ওপেন সোর্স সফটওয়্যার হিশেবে প্রকাশিত হয়।

তথ্যসূত্র
---------

1. ↑  "অ্যাটমের পরিচয়"। *অ্যাটম*। ৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৫।
2. ↑  "অ্যাটম মুক্তিসমূহ"। অ্যাটম.। সংগ্রহের তারিখ ২৪ অক্টোবর ২০১৯।
3. ↑  "মুক্তিসমূহ – atom/atom"। সংগ্রহের তারিখ ২৪ অক্টোবর ২০১৯।
4. ↑  "একাবিংশ শতাব্দীর একটি হ্যাকয‌োগ্য লেখা সম্পাদক"। *অ্যাটম*।
5. ↑  "atom-ide-racket"। *Atom*। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৯।
6. ↑  "Atom Is Now Open Source"। *Atom*। ২৪ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৫।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
**অনাহত সিং** (জন্ম ১৩ই মার্চ ২০০৮) একজন ভারতীয় স্কোয়াশ খেলোয়াড়। ১৪ বছর বয়সে, তিনি ২০২২ কমনওয়েলথ গেমসে ভারতের প্রতিনিধিত্বকারী সর্বকনিষ্ঠ ক্রীড়াবিদ।

জীবনের প্রথমার্ধ
----------------

প্রাথমিকভাবে, সিং ছয় বছর বয়সে ব্যাডমিন্টন খেলা শুরু করেছিলেন। তিনি তার দিদি আমিরার সাথে যেতেন, যিনি স্কোয়াশ খেলতেন। সিং কিছু স্কোয়াশ টুর্নামেন্টে খেলেছেন যেখানে তিনি ভালো পারফর্ম করেছেন। পরবর্তীকালে, তিনি খেলাটির প্রতি অনুরাগী হয়ে ওঠেন এবং আট বছর বয়সে স্কোয়াশে চলে যান।

কর্মজীবন
--------

তিনি জানুয়ারী ২০১৯ সালে ব্রিটিশ জুনিয়র ওপেন স্কোয়াশে গার্লস অনূর্ধ্ব ১১ শিরোপা জয়ের পর জনপ্রিয়তা অর্জন করেন,  এরপর একই বছর জুলাইয়ে ডাচ জুনিয়র ওপেন স্কোয়াশে গার্লস অনূর্ধ্ব ১৩ শিরোপা জিতেছিলেন।  ২০২২ সালের জুনে, সিং এশিয়ান জুনিয়র স্কোয়াশ স্বতন্ত্র চ্যাম্পিয়নশিপের গার্লস অনূর্ধ্ব ১৫ শিরোপা জিতেছেন।  জুন ২০২২ পর্যন্ত, তিনি মেয়েদের অনূর্ধ্ব ১৫ বিভাগে এশিয়ার শীর্ষস্থানীয় খেলোয়াড়। 

তিনি 2021-22 পিএসএ ওয়ার্ল্ড ট্যুরেরও অংশ ছিলেন, 4-7 সেপ্টেম্বর 2021-এ অনুষ্ঠিত <abbr about="#mwt45" data-cx="[{&quot;adapted&quot;:true,&quot;partial&quot;:false,&quot;targetExists&quot;:true}]" data-mw="{&quot;parts&quot;:[{&quot;template&quot;:{&quot;target&quot;:{&quot;wt&quot;:&quot;Abbr&quot;,&quot;href&quot;:&quot;./টেমপ্লেট:Abbr&quot;},&quot;params&quot;:{&quot;1&quot;:{&quot;wt&quot;:&quot;HCL&quot;},&quot;2&quot;:{&quot;wt&quot;:&quot;HCL Technologies&quot;}},&quot;i&quot;:0}}]}" data-ve-no-generated-contents="true" id="mwIQ" title="HCL Technologies" typeof="mw:Transclusion mw:ExpandedAttrs">HCL</abbr> <abbr about="#mwt48" data-cx="[{&quot;adapted&quot;:true,&quot;partial&quot;:false,&quot;targetExists&quot;:true}]" data-mw="{&quot;parts&quot;:[{&quot;template&quot;:{&quot;target&quot;:{&quot;wt&quot;:&quot;Abbr&quot;,&quot;href&quot;:&quot;./টেমপ্লেট:Abbr&quot;},&quot;params&quot;:{&quot;1&quot;:{&quot;wt&quot;:&quot;SRFI&quot;},&quot;2&quot;:{&quot;wt&quot;:&quot;Squash Rackets Federation of India&quot;}},&quot;i&quot;:0}}]}" data-ve-no-generated-contents="true" id="mwIg" title="Squash Rackets Federation of India" typeof="mw:Transclusion mw:ExpandedAttrs">SRFI</abbr> ইন্ডিয়ান ট্যুর - নয়ডার কোয়ার্টার ফাইনালে পৌঁছানোর কারণে।

তথ্যসূত্র
---------

1. ↑  Nag, Utathya। "Who is Anahat Singh - How a PV Sindhu fan became India's squash sensation"। *Olympics*। সংগ্রহের তারিখ ২৯ জুলাই ২০২২।
2. ↑  "CWG 2022: Meet Anahat Singh, the 14-year-old squash player making her India debut at CWG"। *ESPN* (ইংরেজি ভাষায়)। ২০২২-০৭-২৮। সংগ্রহের তারিখ ২০২২-০৭-২৯।
3. ↑  "Five nations share British Junior Open honours on thrilling finals day - Professional Squash Association"। *psaworldtour.com*। সংগ্রহের তারিখ ২০২২-০৭-২৯।
4. ↑  stevecubbins (২০১৯-০৭-১৪)। "Dutch Junior Open : Finals Day"। *SquashSite - all about Squash* (ইংরেজি ভাষায়)। সংগ্রহের তারিখ ২০২২-০৭-২৯।
5. ↑  "Asian Junior Squash: India's Anahat Singh wins U-15 title"। *Free Press Journal* (ইংরেজি ভাষায়)। সংগ্রহের তারিখ ২০২২-০৭-২৯।
6. ↑  "Asian Junior Ranking June 2022 - Girls Under 15" (PDF)।
**আনন্দ জেলা** পশ্চিম ভারতের গুজরাত রাজ্যের একটি প্রশাসনিক জেলা এবং এ জেলা চারোটার নামে বেশি পরিচিত। এটি ১৯৯৭ সালে খেদা জেলা থেকে বিভক্ত করে সৃষ্টি হয়। আনন্দ শহর এ জেলার সদরদপ্তর।

এর উত্তরে খেদা জেলা, পূর্বে ভাডোদাড়া জেলা, পশ্চিমে আহমেদাবাদ জেলা এবং দক্ষিণে খাম্ভাত উপসাগর দ্বারা বেষ্টিত। এ জেলার প্রধান শহরগুলি হল খাম্বাত, করমসাদ, তারাপুর, পেটলাদ এবং সোজিত্রা।

জনসংখ্যা
--------



| আনন্দ জেলায় ধর্ম |
| --- |
| ধর্ম |  | শতকরা |
| হিন্দু |    | ৮৫.৯৫% |
| মুসলমান |    | ১১.৯৯% |

২০১১ সালের জনগণনা অনুসারে আনন্দ জেলার জনসংখ্যা হল ২,০৯,২৬ জন (মোট পুরুষ ১,০৮৮,২৫৩ এবং মোট মহিলা ১,০০২,০২৩), যা ম্যাসেডোনিয়া রাষ্ট্রের জনসংখ্যার সমান বা মার্কিন যুক্তরাষ্ট্রের নিউ মেক্সিকো রাজ্যের সমান। এটি আনন্দ জেলাকে ভারতে ২১৯তম জনবহুল জেলায় স্থান দিয়েছে (ভারতের মোট ৬৪০টি জেলার মধ্যে)। এ জেলাতে প্রতি বর্গকিলোমিটারে জনসংখ্যার ঘনত্ব ৭১১ জন (প্রতি বর্গমাইলে ১৮৪০ জন)। ২০০১-২০১১ এর দশকে এর জনসংখ্যা বৃদ্ধির হার ছিল ১২.৫৭%। আনন্দ জেলার লিঙ্গ অনুপাত প্রতি ১০,০০০ পুরুষের বিপরীত ৯২১ জন মহিলা এবং শিক্ষার হার ৮৫.৭৯% (পুরুষ ৯৩.২৩% এবং মহিলা ৭৭.৭৬%)।

ঐতিহাসিক জনসংখ্যা| বছর | জন. | ব.প্র. ±% |
| --- | --- | --- |
| 1901 | ৫,১২,২৯৬ | —     |
| 1911 | ৫,০২,০৪৯ | −০.২% |
| 1921 | ৫,০৯,৯৪৬ | +০.১৬% |
| 1931 | ৫,৫৪,৭৪৬ | +০.৮৫% |
| 1941 | ৬,৫৯,৯৯৬ | +১.৭৫% |
| 1951 | ৭,৯৬,৩৭৬ | +১.৯% |
| 1961 | ৯,৫৮,৬২৯ | +১.৮৭% |
| 1971 | ১১,৭৩,৭৫৭ | +২.০৫% |
| 1981 | ১৪,৪৮,৬৬৬ | +২.১৩% |
| 1991 | ১৬,৪২,৬১৫ | +১.২৬% |
| 2001 | ১৮,৫৬,৮৭২ | +১.২৩% |
| 2011 | ২০,৯২,৭৪৫ | +১.২% |
| source: |

প্রশাসনিক
---------

আনন্দ জেলা প্রশাসনিকভাবে আটটি উপজেলা বা মহকুমায় বিভক্ত: আনন্দ, অঙ্কলভ, বোর্সাদ, খাম্বাত, পেটলাদ, সোজিত্রা, তারাপুর এবং উমরেথ।

তথ্যসূত্র
---------

1. ↑  "RTO Gujarat Codes"। ২০১৬-০৫-২১ তারিখে মূল থেকে আর্কাইভ করা। সংগ্রহের তারিখ ২০১৬-০৫-২৮।
2. ↑  Decadal Variation In Population Since 1901
অন্য ব্যবহারের জন্য আঙ্কারা (দ্ব্যর্থতা নিরসন) দেখুন।

**অ্যাঙ্গোরার ভিলায়েত** (উসমানীয় তুর্কি: ولايت آنقره) বা **আঙ্কারা** ছিলো উত্তর-মধ্য আনাতোলিয়ার অ্যাঙ্গোরা (আঙ্কারা) শহরকে কেন্দ্র করে গঠিত উসমানীয় সাম্রাজ্যের একটি উচ্চস্তরের প্রশাসনিক বিভাগ (ভিলায়েত), এর মধ্যে প্রাচীন গালাতিয়ার অধিকাংশ অঞ্চল অন্তর্ভুক্ত ছিল।

জনসংখ্যা
--------

২০শ শতাব্দীর শুরুতে এর আয়তন ছিলো ৩২,৩৩৯ বর্গমাইল (৮৩,৭৬০ কিমি২), অন্যদিকে ১৮৮৫ সালের প্রথম উসমানীয় আদমশুমারির প্রাথমিক ফলাফল (১৯০৮ সালে প্রকাশিত) এর জনসংখ্যা দেখায় ৮৯২,৯০১ জন। জনসংখ্যার এই পরিসংখ্যানের যথার্থতা "আনুমানিক" থেকে "শুধু অনুমানমূলক" পর্যন্ত যে অঞ্চল থেকে তারা সংগ্রহ করা হয়েছিল তার উপর নির্ভর করে। ১৯২০ সালের হিসাবে এর জনসংখ্যাকে প্রধানত তুরস্কের মুসলিম ও আর্মেনীয় খ্রিষ্টান হিসেবে বর্ণনা করা হয়েছিলো।

অর্থনীতি
--------

এটি একটি কৃষিপ্রধান দেশ ছিলো, এর সমৃদ্ধির জন্য এটির শস্য, পশম এবং আঙ্কারা থেকে প্রাপ্ত অ্যাঙ্গোরা ছাগলের মোহাইরের উপর নির্ভর করে। কুরশেহির ও কায়সেরিতে একটি গুরুত্বপূর্ণ শিল্প ছিলো গালিচা বুনন। রৌপ্য, তামা, লিগনাইট এবং লবণের খনি ও অনেকগুলো উষ্ণ প্রস্রবণ ছিল, এর মধ্যে কিছু বিখ্যাত ওষুধও ছিলো। এই এলাকা থেকে হ্যালাইট ও মুলতানি মাটিও খনন করা হতো।

এই ভিলায়েতে বয়ন একটি জনপ্রিয় শিল্প হলেও রেলপথ প্রবর্তনের পর তা হ্রাস পায়, এখানে স্থানীয়রা তাঁতের পরিবর্তে উল ও মোহাইর রপ্তানি করত। ২০শ শতাব্দীর গোড়ার দিকে এই অঞ্চলে একটি ছোট গালিচা শিল্পও পাওয়া যায়।

প্রশাসনিক বিভাগ
---------------

অ্যাঙ্গোরা ভিলায়েতের মহকুমাগুলোর ১৯০৭ সালের মানচিত্র
এই ভিলায়েতের সানজাকগুলো:

1. আঙ্কারার সানজাক (আঙ্কারা, আয়াশ, বেপাজার, সিভ্রিহিসার, চুবুক, নালহান, হায়মানা, কুজুলজাহামাম, মিহাকিচ্চিক, বালা, কালেজিক)
2. বোজোকের সানজাক (ইয়োজগাত, আকদামাদেনি, বোয়াজলেয়ান)
3. কায়সেরির সানজাক (কায়সেরি, দেভেলি, ইনজেসু)
4. কুরশেহিরের সানজাক (কুরশেহির, মুজুর, হাজিবেকতাশ, কেসকিন, চিকেকদায়ে, আভানোস)
5. চোরুমের সানজাক (চোরুম, ওসমানজিক, কার্গি, সুঙ্গুরলু, ইসকিলিপ)

### গ্রাম

আঙ্কারার কাছে স্টানোজ নামে একটি আর্মেনীয় গ্রাম ছিলো। আর্মেনীয় গণহত্যার পর আর্মেনীয় জনসংখ্যার বেশিরভাগই এখান থেকে হারিয়ে যায়। ২০২০ সাল অনুযায়ী একটি কবরস্থান গ্রামটিতে অবশিষ্ট ছিলো।

তথ্যসূত্র
---------

1. 1 2 3 4  চিসাম, হিউ, সম্পাদক (১৯১১)। "Angora"। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  গুগল বইয়ে *Geographical Dictionary of the World*
3. 1 2  Asia by A. H. Keane, page 459
4. ↑  Prothero, G.W. (১৯২০)। *Anatolia*। H.M. Stationery Office।
5. ↑  Prothero, G.W. (১৯২০)। *Anatolia*। H.M. Stationery Office। পৃষ্ঠা 107।
6. ↑  Prothero, G.W. (১৯২০)। *Anatolia*। H.M. Stationery Office। পৃষ্ঠা 112।
7. ↑  Ankara Vilayeti | Tarih ve Medeniyet
8. ↑  Sassounian, Harut (২০০২-০৩-০২)। "Remnants of an Old Armenian Village Near Ankara"। *Armenian Weekly*। সংগ্রহের তারিখ ২০২০-০৪-২৫।

বহিঃসংযোগ
---------

* চিসাম, হিউ, সম্পাদক (১৯১১)। "Angora"। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* উইকিমিডিয়া কমন্সে আঙ্কারা ভিলায়েত সম্পর্কিত মিডিয়া দেখুন।

টেমপ্লেট:উসমানীয় সাম্রাজ্যের প্রশাসনিক উপবিভাগ
**আনন্দ শিপইয়ার্ড এন্ড স্লিপওয়েজ** হচ্ছে বাংলাদেশের একটি জাহাজ নির্মাণকারী প্রতিষ্ঠান। এটিই বাংলাদেশের প্রথম প্রতিষ্ঠান যেটি সমুদ্রগামী জাহাজ নিমার্ণ করে বিদেশী ক্রেতার কাছে হস্তান্তর করে। এটি আনন্দ গ্রুপের একটি প্রতিষ্ঠান।

বেসরকারি খাতে এটিই বাংলাদেশের সর্ববৃহৎ জাহাজ নিমার্ণকারী প্রতিষ্ঠান। ১৯৮৩-এ আনন্দ বিল্ডার্স নামে বুড়িগঙ্গা নদীর পাশে এই জাহাজ নিমার্ণকারী প্রতিষ্ঠানটি প্রতিষ্ঠা করা হয়। পরবর্তীকালে ব্যবসায় বাড়তে থাকলে ১৯৮৫-এ এটির বর্তমান অবস্থান মেঘনা নদীর পাশে স্থানান্তর করা হয়। ১৯৯৯-এ প্রতিষ্ঠানটির আধুনিকায়ন ও ধারনক্ষমতা বৃদ্ধি করা হয় এবং নাম পরিবর্তন করে রাখা হয় আনন্দ শিপইয়ার্ড এন্ড স্লিপওয়েজ লিমিটেড।

শিপইর্য়াডটির উৎপাদন স্থানের আয়তন ৮০,০০০বর্গ মিটার। এতে ৭০০ এর অধিক জনশক্তি নিয়োজিত রয়েছে, এটি প্রতি বছর জাহাজ থেকে ৮০০০ টন স্টিল উৎপাদন করে। নভেম্বর ২০০৮ পর্যন্ত এটি ইউরোপীয় ও আফ্রিকান ক্রেতাদের কাছ থেকে ৩৪টি জাহাজ নির্মাণের জন্য $৩৭৩ মিলিয়ন মার্কিন ডলার সমম্যল্যের অর্থের অর্ডার গ্রহণ করেছে।

আনন্দ শিপইয়ার্ড ডেনমার্ক, জার্মানি, নরওয়ে, মোজাম্বিক প্রভৃতি দেশে জাহাজ রপ্তানী করে থাকে।

হস্তান্তরিত জাহাজ
-----------------

**এটি কোন সম্পূর্ণ তালিকা নয়। তথ্যের পরিবর্তণও ঘটতে পারে।**

* ডেনিস কোম্পানির কাছে *দি স্টিলা ম্যারিস (২০০৮ সালে)*
* মোজাম্বিক সরকারের কাছে ৬টি ফেরী এবং জাহাজ।
* জার্মান কোম্পানি এইচএস সিফার্টস জিএমবিএইচ অ্যান্ড কোং কেজিএমএস এর কাছে *এমভি আনসু (২০১৯ সালে)*

আরো দেখুন
---------

* আনন্দ গ্রুপ

তথ্যসূত্র
---------

1. ↑  "Ananda Group – Quality is our moto" (ইংরেজি ভাষায়)। সংগ্রহের তারিখ ২০২৩-০৫-১৪।
2. ↑  Report, Star Business (২০০৮-১১-১৪)। "Ferries handed to Mozambique"। *The Daily Star* (ইংরেজি ভাষায়)। সংগ্রহের তারিখ ২০২৩-০৫-১৪।
3. ↑  Report, Star Business (২০০৮-১১-১৪)। "Ferries handed to Mozambique"। *The Daily Star* (ইংরেজি ভাষায়)। সংগ্রহের তারিখ ২০২৩-০৫-১৪।
4. ↑  "দেশের সবচেয়ে বড় সমুদ্র জাহাজ রফতানি হলো জার্মানিতে"। *ইত্তেফাক*। ফেব্রুয়ারি ৭, ২০১৯। সংগ্রহের তারিখ এপ্রিল ২৯, ২০১৯।

বহিঃসংযোগ
---------

* *আনন্দ গ্রুপের ওয়েবসাইট*
* ওয়েব্যাক মেশিনে আর্কাইভকৃত ৮ জুন ২০১১ তারিখে *দি খালিজ টাইমসে নিবন্ধ*